CELEX: 32011D0485
Language: hr
Date: 2011-07-29 00:00:00
Title: 2011/485/EU: Provedbena Odluka Komisije od 29. srpnja 2011. o izmjeni Odluke 2005/50/EZ o usklađivanju pojasa radiofrekvencijskog spektra u području od 24 GHz za vremenski ograničenu uporabu automobilske radarske opreme kratkog dometa u Zajednici (priopćena pod brojem dokumenta C(2011) 5444)  Tekst značajan za EGP

13/Sv. 041
            
            
               HR
            
            
               Službeni list Europske unije
            
            
               265
            
         32011D0485
   
               L 198/71
            
            
               SLUŽBENI LIST EUROPSKE UNIJE
            
            
               29.07.2011.
            
         
      PROVEDBENA ODLUKA KOMISIJE
   
   od 29. srpnja 2011.
   o izmjeni Odluke 2005/50/EZ o usklađivanju pojasa radiofrekvencijskog spektra u području od 24 GHz za vremenski ograničenu uporabu automobilske radarske opreme kratkog dometa u Zajednici
   (priopćena pod brojem dokumenta C(2011) 5444)
   (Tekst značajan za EGP)
   (2011/485/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
   budući da:
   
               (1)
            
            
               Na dan 7. studenoga 2008. Komisija je ovlastila Europsku konferenciju poštanskih i telekomunikacijskih uprava (CEPT) za poduzimanje tehničkih studija o automobilskim radarskim sustavima kratkog dometa s ciljem pružanja potpore osnovnom preispitivanju u skladu s člankom 5. stavkom 2. Odluke Komisije 2005/50/EZ (2) i za poduzimanje studija o radiofrekvencijskoj usklađenosti u vezi s mogućim alternativnim pristupima uporabi područja 24 GHz.
            
         
               (2)
            
            
               Izvješća CEPT-a 36 i 37 dostavljena u skladu s navedenim ovlastima i osnovno preispitivanje provedeno u skladu s Odlukom 2005/50/EZ o razvoju u vezi s pojasevima 24 GHz i 79 GHz ukazuju na to da je referentni datum 30. lipnja 2013. predviđen u članku 2. stavku 5. te Odluke još uvijek valjan i da s obzirom na trenutačno nepostojanje štetnog učinka na druge korisnike pojasa 24 GHz, nema potrebe za njegovim pomicanjem naprijed.
            
         
               (3)
            
            
               Razvoj tehnologije za automobilske radare kratkog dometa u području 79 GHz napreduje. Međutim, postoje snažne naznake da integracija aplikacija s navedenom tehnologijom u proizvodnji automobila neće biti ostvarena do roka određenog za tehnologiju kratkog dometa u području 24 GHz i da će, uzimajući u obzir vrijeme koje je još potrebno za faze razvoja, integracije i ispitivanja, integracija radara koji djeluju u pojasu 79 GHz u vozila široke potrošnje vjerojatno biti izvediva do 2018. ili najranije nekoliko godina prije.
            
         
               (4)
            
            
               Štoviše, bit će potrebno dodatno razdoblje za osiguravanje prijelaza s tehnologije 24 GHz na tehnologiju 79 GHz kod tipova automobila u kojima se upotrebljava tehnologija 24 GHz i koji će postojati kada se pojave novi tipovi automobila opremljeni tehnologijom 79 GHz.
            
         
               (5)
            
            
               Nužno je osigurati kontinuitet postojeće i buduće proizvodnje automobila opremljenih radarima 24 GHz s obzirom na njihovu važnost za sigurnost u prometu i potrebu za poticanjem razvoja takvih aplikacija u što većem broju postojećih vozila; stoga se mora izbjeći diskontinuitet upotrebljivog spektra za radare i potrebno je privremeno rješenje kako bi se osigurao prijelaz između 1. srpnja 2013. i 1. siječnja 2018. Kako bi se omogućilo dodatno prijelazno razdoblje, datum 1. siječnja 2018. treba produljiti za četiri godine za automobilsku radarsku opremu kratkog dometa ugrađenu u motorna vozila za koje je zahtjev za homologaciju odobren prije 1. siječnja 2018.
            
         
               (6)
            
            
               Uzimajući u obzir da su usluge radioastronomije, satelitskog istraživanja Zemlje i pasivnog istraživanja svemira u pojasu od 23,60 GHz do 24 GHz zaštićene na međunarodnoj razini i da se taj pojas može samo izuzetno odrediti za radare kratkog dometa u skladu s Odlukom 2005/50/EZ, produljenje takvog određivanja ne predstavlja održivu opciju. Štoviše, pojas od 24 GHz do 24,25 GHz određen je za industrijske, znanstvene i medicinske namjene.
            
         
               (7)
            
            
               Studije usklađenosti CEPT-a, uključujući neke vojne sustave, ukazuju na to da pojas od 24,25 GHz do 27,50 GHz može biti tehnički izvedivo alternativno rješenje. NATO je odredio pojas iznad 26,50 GHz kao planirani vojni pojas za nepokretne i pokretne sustave.
            
         
               (8)
            
            
               Treba zadržati prag gustoće od 7 % koji je određen u Odluci 2005/50/EZ budući da nema indikacija da bi se takvo ograničenje moglo premašiti prije prelaska na pojas 79 GHz i kako bi se naglasilo da pojas 24 GHz ostaje prijelazno rješenje.
            
         
               (9)
            
            
               Komisija uz pomoć država članica treba nastaviti pratiti primjenu ove Odluke, posebno u vezi s graničnim pragom i nepostojanjem štetnih smetnji za druge korisnike pojasa ili susjedne pojaseve bez obzira na to je li premašen prag od 7 % ili ne.
            
         
               (10)
            
            
               Odluku 2005/50/EZ treba stoga na odgovarajući način izmijeniti.
            
         
               (11)
            
            
               Mjere predviđene ovom Odlukom u skladu su s mišljenjem Odbora za radiofrekvencijski spektar,
            
         DONIJELA JE OVU ODLUKU:
   Članak 1.
   Odluka 2005/50/EZ mijenja se kako slijedi:
   
               1.
            
            
               U članku 2. točka 5. zamjenjuje se sljedećim:
               
                           „5.
                        
                        
                           ‚referentni datumi’ znači 30. lipnja 2013. za frekvencije između 21,65 i 24,25 GHz i 1. siječnja 2018. za frekvencije između 24,25 i 26,65 GHz;”.
                        
                     
         
               2.
            
            
               Članak 3. mijenja se kako slijedi:
               
                           (a)
                        
                        
                           u drugom stavku riječi „referentni datum” zamjenjuju se riječima „referentni datumi”;
                        
                     
                           (b)
                        
                        
                           u trećem stavku riječ „datum” zamjenjuje se na dva mjesta riječima „navedeni datumi”;
                        
                     
                           (c)
                        
                        
                           iza trećeg stavka dodaje se sljedeći stavak:
                           „Međutim, datum 1. siječnja 2018. produljuje se za četiri godine za automobilsku radarsku opremu kratkog dometa ugrađenu u motorna vozila za koja je zahtjev za homologaciju podnesen u skladu s člankom 6. stavkom 6. Direktive 2007/46/EZ Europskog parlamenta i Vijeća (3) i odobren prije 1. siječnja 2018.
                        
                     
         
               3.
            
            
               Članak 5. mijenja se kako slijedi:
               
                           (a)
                        
                        
                           u točki (d) stavka 1. riječi „referentni datum” zamjenjuju se riječima „referentni datumi”;
                        
                     
                           (b)
                        
                        
                           stavci 2. i 3. brišu se;
                        
                     
                           (c)
                        
                        
                           stavak 4. zamjenjuje se sljedećim:
                           „4.   Države članice pomažu Komisiji pri provedbi kontrole iz stavka 1. tako da osiguravaju pravodobno prikupljanje potrebnih podataka i njihovu dostavu Komisiji, posebno podataka navedenih u Prilogu.”
                        
                     
         Članak 2.
   Ova je Odluka upućena državama članicama.
   
      Sastavljeno u Bruxellesu 29. srpnja 2011.
      
         
            Za Komisiju
         
         Neelie KROES
         
         
            Potpredsjednica
         
      
   
   
      (1)  SL L 108, 24.4.2002., str. 1.
   
      (2)  SL L 21, 25.1.2005., str. 15.
   
      (3)  SL L 263, 9.10.2007., str. 1.”